ნაჰლა ელ-ფატიჰა ნაილი

ნაჰლა ელ-ფატიჰა ნაილი (; ; დ. 14 ნოემბერი, 1986, ჰიდრა, ალჟირი, ალჟირი) — ალჟირელი მოქანდაკე და მხატვარი.

 ბიოგრაფია 
 ოჯახი 
ნაილი დაიბადა 1986 წლის 14 ნოემბერს ქალაქ ჰიდრაში, როგორც რაბაჰ ნაილის, რომელიც ელექტრონული ინჟინერიის პროფესორი და მეტეოროლიგიის სპეციალისტია, და ჰაფიდა ბუჰირედის, რომელიც მოდის დიზაინერია ტიზი-უზუდან, ქალიშვილი. დედამისი, ნაჰლას ბებიის პირველი ქორწინებიდან ყველაზე უმცროსი შვილია.Des femmes dans la guerre d'Algérie, entretiens, préface de Michelle Perrot // Amrane-Minne, Danièle Djamila // Éditions Karthala // 1994 // isbn=2865375102 // პარიზი // 127, 128

ბაბუამისი, მუსტაფა ბუჰირედი საფეხბურთო კლუბ „Racing Club de Paris“ ფეხბურთელი და გაზეთ „Alger républicain“ სპორტული ჟურნალისტი იყო. მონაწილეობდა მეორე მსოფლიო ომში საფრანგეთის მხარეს, ხოლო მოგვიანებით ჩაერთო ალჟირის რევოლუციაში და გახდა FLN ბოევიკი, რომელიც 1957 წლის 14 მარტს, დაპატიმრების შემდეგ ქალაქ კასბაში გარდაიცვალა.

ბებიამისი, დედის ხაზით, ფატიჰა ბუჰირედიც (დაბადებით ჰატალი ოხიტი) იყო ბოევიკი, როგორიც მისი მეუღლე, რომელიც მთელი ალჟირის განმათავისუფლებელი ომის განმავლობაში თავის სახლს იყენებდა, როგორც თავშესაფარი ქალაქ ალჟირის მთავარი პარტიზანი ლიდერებისთვის. ორჯერ დამატიმრებულიც იყო, საიდანაც ერთხელ პარტიზანებთან — საადი იასეფთან, ზოჰრა დრიფთან და მისი ექვსი თვის ქალიშვილ ჰაფიდა ბუჰირედისთან ერთად დააპატიმრეს, რომელიც სერკადჯის ციხეში ჩასვეს და შემდეგ გაათავისუფლეს.

 ბავშვობა 
მშობლების განქორწინების შემდეგ, იგი დედასთან და უმცროს ძმასთან, არსლან ლარბი რედუან ნაილისთან ერთად, ალჟირის სიმაღლეებზე მდებარე ბუჰირედების საოჯახო სახლში გადავიდა საცხოვრებლად. ნაილი დედამ და დეიდებმა აღზარდეს.

 განათლება 
2007 წელს, ნაჰლამ თავისი ბაკალავრიატის „ს სერია“ ალექსანდრე დიუმას სახელობის ალჟირის საერთაშორისო ლიცეუმში დაასრულა, ხოლო 2016 წელს დაამთავრა ალჟირის სახვითი ხელოვნების უმაღლესი სკოლა. 2018 წლისთვის, იგი ემზადებოდა სადოქტორო დისერტაციის წარსადგენად პატეონ-სორბონის უნივერსიტეტში, თემაზე „ქმნილება და ქალაქური მემკვიდრეობა. თანამედროვე ხელოვნების პრაქტიკისკენ ალჟირის რეაბილიტაციის გზით“.

გაიარა სხვადასხვა ტრენინგ-კურსები მაროკოსა და ტუნისში. à 1ː55 seconde sur la chaîne officiel de Canal Algérie

მონაწილეობა მიიღო იუნესკოს ეგიდით რამდენიმე ტრენინგზე, როგორიცაა 2017 წლის ივლისში სემინარი „მოხალისეების მართვა და საჯარო/კერძო მონაწილეობის პროექტები“, 2018 წლის ოქტომბრის სემინარი ამანში, იორდანიაში და 2017 წლის დეკემბერში ჩატარებული სემინარი ტუნისში, თემაზე „კულტურული მემკვიდრეობის ახალგაზრდა დამცველებს შორის შემოქმედებითი ციფრული ტექნოლოგიების მატების გაზრდა“.

 კარიერა და პროექტები 
ნაილი არის ალჟირის „კასბას შენარჩუნების“ ასოციაციის წევრი და გენერალური მდივანი, ასევე „გაცნობიერებული ახალგაზრდული მოძრაობის“ თანადამფუძნებელია.

2016 წელს, ნაჰლამ თავის ძმა არსლანთან და ბიძაშვილ სელმა ბუჰირედთან ერთად, მოაწყო სასემინარო პროექტი სახელწოდებით „The NAS Workshop“, რომელიც ეხება სივრცის გამოხატულებას ყველა მხატვრული მიმდინარეობისთვის.

სქოლიო

კატეგორია:დაბადებული 14 ნოემბერი
კატეგორია:დაბადებული 1986
კატეგორია:ალჟირელი მოქანდაკეები
კატეგორია:ალჟირელი მხატვრები
კატეგორია:ცოცხალი ადამიანები